Kell 13:
- 22. mail koguneb Tallinna lauluväljakul ühendkoor "Eesti laulab Ukrainale", et salvestada muusikavideo Ukraina toetuseks.
Eesmärgiks on kokku saada 10 000 lauljat. Esitamisele tuleb üks tuntud Ukraina viis, millele helilooja Jonas Tarm on teinud neljahäälse kooriseade.
Stuudios on ürituse ellukutsujad Kaupo Kikkas ja Jonas Tarm.
- Lahkunud on näitleja ja lavastaja Toomas Suuman.
Kuulame katkendit Toomas Suumani 60. sünnipäeva puhul aastal 2016 tehtud intervjuust.
Näitlejat küsitles Ago Gaškov.
Kell 14:
- Saatekülaline on saksofonist ja helilooja Maria Faust.
Räägime tema sooloplaadist "Monument", mille ta salvestas eelmisel aastal Kuressaare lossis, aga ka ettevalmistustest ansambli Jazz Catastrophe kontsertideks Ateena džässifestivalil.
- Stuudios on löökpillimängija Vambola Krigul, kes esitab 18. mail oma doktorikontserdil klassikalise löökpillimuusika ühe kõige krestomaatilisema teose, Steve Reichi "Drumming".
Teos võib kesta katkestusteta 55, aga ka 75 minutit.
Kõik selle teose esitajad vastutavad oma individuaalsete otsustega teose vormi kujundamise eest.
Saatejuht on Ivo Heinloo.